Mandela ontslaan, terug by die huis | Maroela Media
Voormalige president Nelson Mandela is Sondagoggend uit die hospitaal ontslaan en het veilig by sy huis in Houghton, Johannesburg, aangekom.
'n Groot groep joernaliste het buite die huis gewag om sy tuiskoms te aanksou. Daar was ook 'n polisie-teenwoordigheid.
Twee ambulanse kon by sy huis gesien word. Een ambulans met 'n embleem van die SA Militêre Gesondheidsdiens is buite parkeer. 'n Tweede ambulans met Netcare911-plakkers daarop het die huis verlaat.
Die presidensie het Sondagoggend bevestig dat Mandela uit die Medi-Clinic Harthospitaal in Pretoria ontslaan is nadat hy op 8 Junie opgeneem is vir 'n herhalende longinfeksie. "Voormalige pres. Nelson Mandela is vanoggend [1 September] uit die Pretoriase hospitaal ontslaan waar hy behandeling ontvang het," het Mac Maharaj, woordvoerder van die presidensie, in 'n verklaring gesê. Hy sê Mandela se toestand is steeds kritiek, en "soms onstabiel". "Sy span dokters is egter oortuig dat hy dieselfde vlak van behandeling by sy huis in Houghton kan ontvang as wat hy in Pretoria ontvang het."
Volgens Maharaj is Mandela se huis omskep sodat hy die regte behandeling kan ontvang, en dieselfde personeel wat hom by die hospitaal behandel het, sal hom nou by die huis versorg. "Ondanks probleme wat sy siekte hom besorg het, bly hy steeds vol genade en moed," het Maharaj gesê. "Ons wens hom alles van die beste toe terwyl hy by die huis aansterk."
Die BBC en SkyNews het Saterdagoggend berig Mandela is ontslaan, maar die presidensie het dit in 'n verklaring ontken. Klik hier om meer te lees.
hospitaal Nelson Mandela ontslaan
'n Absolute wonderwerk!
Eers die slegte nuus oor die petrol prys, en nou dit. 3x Cipralex pille vir my vanaand.
My genade ek was onder die indruk lyke word veras of begrawe of gebalsem. Nee ky nou het ek alles gehoor. Kyk die een wat die klomp snert glo dat hy lewe is sweerlik breindood. Snert storie om stemme te werf.